Wikipédia-vita:Konszenzus

message: Az aktuális angol változat lényegesen bővebb, részletesebb. Érdemes átnézni hogy mik lehetnek hasznosak a magyar közösségnek is.
részletek: Wikipédia-vita:Wikipédia-műhely#Az irányelvek összefoglalója
– Rodrigó  ⇔ 2020. június 4., 00:45 (CEST)
thread_title:  2020 - Irányelvek és Útmutatók aktualizálása 

message: A vonatkozó 2005-ös szavazás alapján az irányelv jelen változatát 2021. szeptember 19-én az itt található változatra cserélem. Kérem a T. szerktársakat, hogy a fordítással kapcsolatos felvetéseiket a kocsmafali megbeszélésen fejtsék kiǃ Kérem továbbá, hogy a szövegszerű korrektúra- és lektorálási javaslataikat is itt tegyék megǃ Shakes Ide recsegj 2021. szeptember 16., 15:20 (CEST)
replies: text: A kocsmafali megbeszélésen már elmagyaráztam, ezért itt csak utalok rá: 2005 óta már felülírtuk a fent hivatkozott elvet, és ma már nem módosíthatunk irányelvet pusztán az enwikire hivatkozva. Ezért arra kérlek, szeptember 19-én ne cseréld le az irányelv jelenlegi változatát a fordításodra. --Malatinszky vita 2021. szeptember 16., 23:59 (CEST)
replies: text: :Mint azt kocsmafalon kifejtettem, a szavazás irányelv hivatkozott pontja már 2005-ben is érvényben volt, illetve nem sokkal később már szinte a mai szöveg szerepelt benne, a közösség mégsem tartotta szükségesnek, hogy a korábbi döntést hatályon kívül helyezze. Tehát konkrétan az angol irányelvek átvételére vonatkozó elv a mai napig érvényben van. A jelenlegi állapot egy kidolgozatlan csonk, szinte csak egy szótári definíció. Ha nem szeretnéd, hogy a hivatkozott döntés teremtette eljárást használjuk, javaslom, hogy tegyél javaslatot a hatályon kívül helyezésére a megfelelő fórumokon. Shakes Ide recsegj 2021. szeptember 17., 10:39 (CEST)

text: : Tekintve, hogy ebben a kérdésben már volt kialakított konszenzus, most arról kellene konszenzus, hogy felülbíráljuk, illetve hatályon kívül helyezzük-e a korábbi konszenzusos döntést. Ebből a szempontból a te véleményed - miszerint ezt már felülbírálták azóta megalkotott szabályok - is egynek számít és amíg ebben a vitában nem jutunk konszenzusra, addig a megkérdőjelezett intézkedést kell érvényben tartani. Nagyjából pont ez a lényege a konszenzus irányelvnek, csak sajnos ez nem olvasható ki a jelenlegi nyúlfarknyi definícióból. Shakes Ide recsegj 2021. szeptember 17., 14:45 (CEST)
replies: text: ::Ne haragudj, de ez csupán wikijogászkodás. 2005 óta az angol és a magyar wikipédia eltérő módon fejlődött, nem az a helyzet, mint 2005-ben, amikor az alapvető szabályok hiányoztak. Meg tudnád mondani, utoljára mikor vettünk át irányelvet az angol wikipédiáról szavazás nélkül?

text: ::Ráadásul amit - a status quo megőrzésének címén - módosítani szeretnél az pont az ellenkezője az eddigi irányelvnek. Jelenlegi szöveg: "egy adott döntés tartalmával minden résztvevő egyetért." A javasolt cserében ez áll: "A Wikipédián belüli konszenzus nem jelent teljes egyetértést." Tehát egy fennálló irányelvet a WP:SZI ellenére szavazás nélkül változtatnál az ellenkezőjére, egy 2005-ös, elavult és elfelejtett szabályra való hivatkozással. Ezzel az eljárással nagyon nem értek egyet.

text: ::Amúgy a szöveged elég ultimátumszerűen hangzik (különös tekintettel a 3 napos határidőre, amit a véleményezésre hagytál). Hkoala  2021. szeptember 17., 15:43 (CEST)
replies: text: :::Sajnálom, ha ultimátumot, vagy rosszindulatot feltételezel. Az én értelmezésem alapján szó nélkül is kicserélhettem volna a két szöveget, egy nyúlfarknyi megjegyzéssel a vitalapon, amely a 2005-ös szavazásra, mint jogalapra mutató linket tartalmazott volna. Bennem akkor fel sem merült, hogy ez kérdéses. Sokkal inkább a fordítást szerettem volna ha más is átnézi, mert bennem napok múlva is merülnek fel stilisztikai javítások egy-egy lefordított mondattal kapcsolatban. Úgy voltam vele, hogy ha majd senki sem szól hozzá (amire azért már volt példa), akkor pár nap múlva lecserélem. Őszintén, a szám szélébe kellett harapnom a három napos határidőért is, az is végeláthatatlan hosszúnak tűnt. Shakes Ide recsegj 2021. szeptember 17., 16:38 (CEST)

text: :::Ellenkező jelentés: Mi van akkor, ha jelenlegi szöveg egy félrefordítás eredménye, és szavazás nélkül került az irányelvek közé? Tekintsd meg az angol eredeti 2005-ben érvényes változatát és ott lényegileg már akkor is az szerepelt, hogy a "consensus is not unanimity". ("In day-to-day Wikipedia practice, consensus is interpreted as something closer to supermajority, as unanimity is extrememly difficult to achieve.")

text: :::Ezzel szemben a magyar irányelv nagyjából a Magyar Értelmező Kéziszótár definíciójának átirata. Ennyi. Shakes Ide recsegj 2021. szeptember 17., 16:52 (CEST)
thread_title:  Bővítés az angol változat fordításával